**Dyddiad cyhoeddi:** 20 Mawrth 2023

**Cais Rhyddid Gwybodaeth** 43/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Helo, rwyf yn cynnal ymchwil fel rhan o’m hastudiaethau ar gynaliadwyedd a theithio llesol. Allwch chi fy helpu gyda: faint o deithwyr rheilffyrdd sy’n teithio gyda beic?   A yw’r data ar gael fesul gorsaf ar draws y rhwydwaith? A yw’r data ar gael ar gyfer rhannau eraill o’r DU, yn ogystal â rhwydwaith TrC? Pa gynlluniau sydd ar waith i hyrwyddo ac annog mwy o deithwyr gyda beiciau? (Rwy'n meddwl am bethau fel lle storio ychwanegol ar drenau ac ati). Buaswn yn gwerthfawrogi'n fawr unrhyw wybodaeth y gallwch ei rhannu â mi ar y maes pwnc ymchwil hwn.**

**YMATEB**

Cwestiwn 1

Ar hyn o bryd rydyn ni'n casglu data ynghylch nifer y beiciau sy’n cael eu cadw ar gyfer teithio ar drenau er bod hyn yn debygol o dangynrychioli’n sylweddol nifer y teithwyr sy’n teithio gyda beiciau gan nad yw’n cofnodi defnyddwyr sy’n teithio gyda beic ar sail “cyrraedd a mynd”. Dangosir isod nifer y beiciau a gafodd eu cadw dros y tair blynedd diwethaf. Rydyn ni’n aros am wybodaeth wedi’i diweddaru ar nifer y beiciau a gafodd eu cadw ond mae’r wybodaeth ddiweddaraf sydd gan y tîm teithio llesol ar hyn o bryd yn mynd cyn belled â Chyfnod 9 yn 2022 gyda Chyfnod 8 a Chyfnod 9 yn cynnwys data rhannol yn unig gan nad oedd casglu data ar gyfer y cyfnodau llawn wedi cael ei gwblhau. Er mwyn cael cyd-destun ar gyfer y sawl sy’n gwneud y cais, mae cyfnodau rheilffyrdd yn dechrau ar 1 Ebrill felly byddai Cyfnod 1 2020 mewn gwirionedd yn cychwyn ar Ebrill 1 2019 ac mae’r cyfnodau rheilffordd yn rhedeg am 4 wythnos, felly mae 13 ym mhob blwyddyn.

|  |  |
| --- | --- |
| Cyfnod | Nifer y Beiciau a gafodd eu Cadw |
| 2020/P01 | **767** |
| 2020/P02 | **990** |
| 2020/P03 | **1,082** |
| 2020/P04 | **1,199** |
| 2020/P05 | **1,337** |
| 2020/P06 | **1,268** |
| 2020/P07 | **702** |
| 2020/P08 | **450** |
| 2020/P09 | **199** |
| 2020/P10 | **178** |
| 2020/P11 | **204** |
| 2020/P12 | **189** |
| 2020/P13 | **245** |
| 2021/P01 | **231** |
| 2021/P02 | **71** |
| 2021/P03 | **0** |
| 2021/P04 | **0** |
| 2021/P05 | **0** |
| 2021/P06 | **0** |
| 2021/P07 | **0** |
| 2021/P08 | **0** |
| 2021/P09 | **0** |
| 2021/P10 | **0** |
| 2021/P11 | **0** |
| 2021/P12 | **0** |
| 2021/P13 | **0** |
| 2022/P01 | **137** |
| 2022/P02 | **365** |
| 2022/P03 | **686** |
| 2022/P04 | **1,603** |
| 2022/P05 | **1,564** |
| 2022/P06 | **1,540** |
| 2022/P07 | **679** |
| 2022/P08 | **325** |
| 2022/P09 | **41** |
| 2022/P10 | **Amherthnasol** |
| 2022/P11 | **Amherthnasol** |
| 2022/P12 | **Amherthnasol** |
| 2022/P13 | **Amherthnasol** |

*DS - Rydyn ni’n aros am ddata wedi’i ddiweddaru ar gadw beiciau hyd yma*

Cwestiwn 2

Nid ydym yn cadw data ar unrhyw ran arall o’r rhwydwaith a byddai angen i’r sawl sy’n gwneud y cais gysylltu â chwmnïau trenau eraill i gael yr wybodaeth honno.

Cwestiwn 3

Rydyn ni’n cyflwyno cerbydau newydd ac yn adnewyddu trenau presennol, yn ogystal ag edrych ar gyfleoedd i wella’r ddarpariaeth o gyfleusterau i ddarparu ar gyfer cludo beiciau gyda’r nod o gynnig o leiaf ddau feic ar bob gwasanaeth lle bo hynny’n bosibl.

Rydyn ni hefyd yn bwriadu cynyddu nifer y mannau parcio beiciau sydd ar gael mewn gorsafoedd ar draws y rhwydwaith rheilffyrdd, gan gynnwys adolygiad o’n safonau sylfaenol a’n cyfleoedd i gyflwyno mannau parcio beiciau mwy diogel, er mwyn galluogi mwy o ddefnyddwyr i barcio eu beiciau mewn gorsafoedd, gan leihau’r angen iddyn nhw fynd â’u beiciau ar y trenau. Rydyn ni hefyd yn edrych ar gyfleoedd i gefnogi’r gwaith o ehangu argaeledd cyfleusterau llogi beiciau a fydd yn cynnwys ystyried y potensial ar gyfer llogi beiciau mewn gorsafoedd priodol ar y rhwydwaith rheilffyrdd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".